Notum sit omnibus tam presentibus quam futuris quia querela quedam vertebatur inter priorem nostrum de Loriaco et homines de Limetenis et de Corvi Domibus, prior enim talliam ab eis requirebat quam ipsi penitus dare recusabant, asserentes se ad consuetudinem castri Loriacensis in eadem terra fuisse hospitatos. Cumque longo tempore hec inter eos contentio multis sumptibus ventilata fuisset, tandem de assensu utriusque partis inter eos talis facta est transactio. Ego siquidem A., abbas, et totum pariter Floriacense capitulum prefatis hominibus concessimus quod, pro tallia quam prefatus prior ab eis requirebat, sex libras parisiensis monete annuatim in Nativitate sancte Marie eidem priori in perpetuum solvere tenebuntur; prior vero qui pro tempore domui Loriaci preerit, postquam sex libras ei in prefata solemnitate reddiderint, aliam talliam ab eis non requiret, salvis aliis consuetudinibus quas in eadem terra, tam in justitia sua quam in corveis sive aliis modis, habuisse dignoscitur. Quod ut ratum firmumque permaneat nostro et capituli nostri sigillo fecimus roborari. Hujus rei testes sunt: Robertus, prior; Arnulphus, subprior; Godefridus, tertius in ordine; Willermus, armarius; Willermus, celerarius; Hugo, prepositus; Garnerius, prior Loriacensis; Artaudus, capicerius; Petrus, infirmarius; Osbertus, prepositus; Burdinus de Bicheto, Benedictus de Nibella. Actum in capitulo nostro, anno incarnati verbi millesimo centesimo octogesimo. Hec est tallia quam Rainaldus major recipiet ab hominibus de Limetenis et de Corvi Domibus in Nativitate sancte Marie: Belotus, III sol. Osbertus et socii ejus de Fontaneis, VII sol. Paganus de Caulibus, II sol. Bursualdus, XII den. Caresllonetum, X sol. Girardus Reboutor, IV sol. Lambertus Burellus, V sol. Robertus Millesent, V sol. Landricus Tornator, XVIII den. Masura de Cathena, IV sol. Masura de Nemore, IV sol. Alginus, XII den. Carretus, VI sol. Fulco de Campis, IV sol. Girardus Guberti, II sol. Guido Polinus, IV sol. Robertus de Ruetis, II sol. Orgerius de Ruetis, II sol. Coiraut, II sol. Masura de Borda, VII sol. Masura Carderii, II sol. Girardus de Limeteni, IV sol. Robertus Carderius et socii ejus, V sol. Petrus Durandi, III sol. Uxor Bacumni, V sol. Familia Muonis, VI sol. Masura Coiraudi de Campis, IV sol. Gauffredus de Campis, IV sol. Piperdera, II sol. Vaslerius Lupus, II sol. Arnulphus Lupus, III sol. Bertrannus de Corvi Domibus, II sol. Arnalbus Molendinarius, XII d. Rainaldus Costerinus, XII den. Benedictus Belena, III sol. Joannes Costerinus, III sol. Familia Acelini, XVIII den.